JUMAL KÕNELEB
Tere jälle. Väga tore taas kohtuda!
Tahaksime Joyga tänada kogu tagasiside eest,
mis on tulnud elektronpostiga ning ka muul moel.
Käisin hiljuti Turu linnas
pidamas seminari teemal "Jumala tundmine"
ning seal oli mitmeid inimesi, kes tänasid meid telesaadete eest.
Tore on saada tagasisidet, olgu selleks siis kiitus või kriitika.
Kummalisel kombel on kiitust olnud päris palju.
Selle üle oleme eriti tänulikud.
Liigutavalt palju on olnud sõnumeid selle kohta,
et inimesed on saanud tarkuseterasid argielu jaoks.
Piibel on avanenud mitmetele täiesti uuel viisil.
See pole enam raamat mineviku või tuleviku kohta.
Piibel annab meile tõesti tarkust argielu tarvis.
See on tõeliselt tore.
Võime saada abi oma argipäevaks!
Selles me ju vajame ikka abi.
See raamat võib ju olla saadud vanaemalt päranduseks
ja on jäänud tolmukorra alla kinkimisehetkest saadik.
Sõnum selles raamatus on imeline ja see aitab argipäevas.
Olen viimasel ajal märganud, et kui mind õhtuti mured rõhuvad
ja igasugused asjad ahistavad, siis loen Piiblist allajoonitud kohti.
Näiteks Psalme lugedes meenub äkki mõni kirjakoht mujalt.
Avan siis selle, näiteks kirjast efeslastele,
ja see kõnetab mind eriliselt ning annab mulle jõudu.
Tasapisi mured ja hirmud hakkavad ära sulama.
Muidugi mitte kohe.
Muudkui jätkan.
Tore on kui kirjakohtade juures on toodud välja paralleelsalmid,
mis viitavad teistele sarnastele kirjakohtadele.
Kui mõni kirjakoht mind kõnetab, siis vaatan huviga paralleelkohti.
Mida selle sama asja kohta on varem kirjutatud?
Ka seal on mõni paralleelkoht ja vaatan ka seda, mis on kirjas
ning siis korraga avaneb mulle imeliselt rikas pilt millestki,
mida ma polnud sugugi varem taibanud.
Need asjad toetavad ja annavad jõudu.
Need ei tõmba vaipa jalge alt ega materda su ideed maha.
Need sõnad, mida ma siit leian, ütlevad mulle: "Joy, usu ainult!
Ära anna alla. Pea vastu. Ma olen siin sinuga koos!"
Ma kavatsen aidata. Vaata, kuidas me olen teisi aidanud!
Tuleta meelde, kuidas ma olen sind varem aidanud."
Sel hetkel tuleb minusse rahulik tunne ning ma rahunen.
Mu sisemusse levib selle Sõna kaudu rahulik ja turvaline tunne.
Pean ütlema, et see raamat on päästnud minu elu korduvalt.
Elu on ju vahel väljakutseterohke.
Oleme vahel öelnud, et pimeduse ja halbade uudiste keskel
on vahel hea süveneda headesse uudistesse.
Evangeelium tähendab eelkõige rõõmusõnumit.
Teiseks on tagasiside juures meid tõeliselt puudutanud,
et paljud on esimest korda kristlastena näinud head Jumalat.
Korraga on Piibel neile avanenud ja nad näevad Jumalat,
kes hoolib, armastab, tahab aidata ning kellel on hea tahe.
Rõõm, kui see isegi jõuab sulle alles vanas eas kohale.
Peaasi, et viimaks näed,
et Piibel räägib armastuse Jumalast ja see ongi peamine sõnum.
Jumal on armastus.
Täna jätkame teemal, mis on meie elu palju mõjutanud.
Leidsime kirjast galaatlastele elumuutva tõotuse,
täpsemalt salmidest 3:13-14.
"Ent Kristus on meid Seaduse needusest lahti ostnud,
kui ta sai needuse meie eest..
..selleks et Aabrahami õnnistus saaks paganatele osaks."
Jeesus sai needuseks meie eest, et Aabrahami õnnistus saaks meile.
Me ei pea elama needuse all, sest Kristus murdis needuse väe.
Me elame Jumala õnnistuse all.
Oleme uurinud Piibli algusest saati, mida õnnistus õieti tähendas.
Märkasime, kuidas Jumal õnnistas esimesi inimesi,
aga ka seda, kuidas õnnistus, sõltumata pattulangemisest,
pärandus edasi Aabrahamile ja tema pojale Iisakile.
Mida kõike imelist Jumala õnnistus nende elus korda saatis?
See on meid julgustanud väga mitmeid kordi,
kui tundub, et maailmas kasvab muudkui pimedus.
Ometi võime uskuda, et Jumala õnnistus on tugevam.
Me uurime Jumala õnnistust.
Nüüd läheme selle teemaga edasi Jaakobi ja Eesavi elu juurde.
Jaakob ja Eesav olid vennad.
Näeme, et nad on sama pere poisid,
kes teadsid mõlemad, et nende isa kohal oli õnnistus.
Nad teadsid, et see oli midagi väärtusikku.
See polnud lihtsalt hea soov, et poeg kuidagi toime tuleks.
Nad olid näinud oma esiisade kohal, mida õnnistus endaga kaasa tõi.
Heaolu ja isegi rikkust.
Näeme aga, et Eesavil ja Jaakobil
oli erinev suhtumine sellesse õnnistusesse.
1. Moosese 25. peatükis on mõnele ehk tuttav lugu,
kuidas Jaakob võttis enesele kavalusega esmasünniõiguse.
"Kord keetis Jaakob leent, Eesav aga tuli väljalt ning oli väsinud.
"Anna mulle ometi süüa seda punast, seda punast leent,
sest ma olen väsinud!"
Sellepärast hakati teda kutsuma Edomiks.
Aga Jaakob ütles:
"Enne müü mulle oma esmasünniõigus!"
Ja Eesav vastas: "Vaata, mina ju suren niikuinii,
milleks mulle siis veel esmasünniõigus!"
Siis ütles Jaakob: "Vannu mulle enne!"
Ja ta vandus temale ning müüs oma esmasünniõiguse Jaakobile."
Ühe kulbitäie supi eest.
Tol ajal tähendas esmasünniõigus, et esmasündinu päris õnnistuse.
Kui oled ajalooga kursis,
tead, et vanema lapse eesõigus on mitmetes kultuurides oluline
ja oli ka meie ühiskonnas mõnisada aastat tagasi.
Ometi oli Eesav nii näljane, et arvas, et tal ei lähe seda vaja.
"Anna mulle nüüd seda suppi ja saad kasvõi esmasünniõiguse!"
See näitab, et Eesav ei osanud hinnata oma pärandust.
Ta ei saanud võib-olla päriselt aru,
mida esmasünniõigus õieti tähendab ja mida see nende peres tähendas.
Seal tähendas see, et isa annab erilise õnnistuse vanemale pojale.
Jumala õnnistuse.
Küsimus polnud, et esikpoeg
pärib rohkem raha või kogu isa talu ja kodu.
Asi oli isa õnnistuses.
Mis tähtis asi see siis on?
Isa ütleb paar sõna.
Kah mul asi!
Nii võis Eesav mõtelda.
Jaakob teadis, et see on miski, millele tasub küüned taha ajada.
Kui ma saan Jumala õnnistuse, siis mul läheb elus hästi.
Kas see võis nii olla? - Igal juhul tahame sind innustada.
Kui usud Jeesusesse Kristusesse,
oled pärinud selle õnnistuse Tema ristisurma kaudu.
Tahame julgustada sind sellest usu kaudu kinni haarama.
Sellel on tõesti vägi muuta sinu elu, olgu see praegu kuitahes pime.
Näeme hiljem, et Iisaki kohta räägitakse 1. Moosese 27:1:
"Kui Iisak oli vanaks jäänud ja ta silmanägemine oli tuhmunud,
siis ta kutsus Eesavi, oma vanema poja, ja ütles temale:
"Mu poeg!" Ja see vastas temale: "Siin ma olen!"
Ja ta ütles:
"Vaata, ma olen vanaks jäänud ega tea oma surmapäeva.
Võta nüüd oma jahiriistad,
nooletupp ja amb, mine väljale ja küti mulle mõni jahiloom!
Valmista siis mulle maitsvat rooga, mida ma armastan, ja too mulle süüa,
et mu hing sind õnnistaks, enne kui ma suren!"
See on väga liigutav lugu.
Tänapäeva ühiskonnas võiks isa öelda:
"Tee mulle õhtusöök, et saan anda sulle veel veidi tarka nõu
ja saan sinuga kohtuda viimast korda enne surma!"
Iisak ei öelnud nii.
Ta ütles: "et mu hing sind õnnistaks!"
Sellega kanduks üle õnnistus, mille Jumal on andnud päranduseks.
Võime jälle mõtelda, mis asi see õnnistus õieti on.
Mida see õnnistaja teeb?
Kas ta annab midagi või mis see on?
Mida tähendab, et isa õnnistab?
1. Moosese 27:28 loeme, et Iisak õnnistas midagi üteldes.
Ta rääkis midagi oma poja ellu.
Jumalgi tegi seda maailma luues.
Ta rääkis. Ta ütles.
Ta Sõna kaudu on kõik tehtud.
Jumala Sõnas on vägi.
Jumala Sõna kannab kogu seda maailma.
Nõnda ka Iisak rääkis.
Ta teadis, et tema sõnades on vägi.
Ta õnnistas teda ning ütles:
"Näe, mu poja lõhn -
otsekui välja lõhn, mida Issand on õnnistanud!"
Ta ütles: "Jumal andku sulle taeva kastet.."
See on see õnnistus.
"Jumal andku sulle taeva kastet ja maa rammu,
ning külluses vilja ja veini!"
Ta ei öelnud siin, et ole terve.
Ka see on tähtis, aga siin ta ütleb midagi muud.
"Jumal andku sulle taeva kastet
ja maa rammu, ning külluses vilja ja veini!"
Ta ütleb: mingu sul hästi!
Kui sa maad harid, olgu hea ilm,
et su maaharimine õnnestuks ja oleks piisavalt toitu perele.
Nii, et teil on vajalik elatis ja vilja ning veini.
Vein on justkui lisaboonus.
Me ei vaja ju seda.
Elame hästi ka leiva ja vee peal.
See on juba luksuse märk.
Vilja ja veini külluses.
Häid asju ellu ja toimetulekuks.
Sama kõlab ka Uues Testamendis, kus on öeldud:
Jumal on armulik andmaks meile rikkalikult kõike head.
Näeme taas Jumala head tahet.
Olles Piiblit lugenud, siis teame,
et Eesav ei saanudki temale määratud õnnistust.
Jaakob pettis venda ja sai nii esmasünniõiguse kui õnnistuse.
Oleks küll kurb, kui oma peres juhtuks nii.
Kui õed ja vennad krabaks kogu päranduse endale.
Arusaadav, et Jaakobi ja Eesavi vahel tekkis vihavaen
ning Jaakob oli sunnitud kodunt põgenema.
Ta oli varastanud õnnistuse selle isalt pärides
ja edasi lugedes näed, kui kurb oli Eesavi saatus.
Ta mõistis, et ta oli petta saanud ja õnnistusest ilma jäänud.
Näeme, et õnnistus, mille Jaakob pettuse teel hankis,
tuli sellegipoolest tõeliselt tema elu peale.
Ta põgenes kõrbe ja sattus oma sugulase Laabani juurde.
Seal oli ta mitu aastat.
Ta läks sinna tühjade taskutega, ainult reisikepp oli käes.
Ta isegi magas kivi pea all.
Kui meie alustasime oma teed koos Jeesusega,
siis ka meil ei olnud paljut.
Täna võime aga Joyga öelda,
et Jumal on täitnud kõik meie vajadused.
Just nii, et saame ja peame ütlema,
et kõik, mis meil on, on tulnud enam või vähem läbi imede.
Maja, kus elame ja auto..
Meil on nüüd üsna palju
ning võime öelda, et kõik on meie elus Jumala arm.
Kui Jaakob oli Laabani juures,
siis näeme, et Laaban nendib mõne aja möödudes.
Esimene Moosese raamat 30:27:
"Kui ma nüüd sinu silmis armu leiaksin!" (ütles ta Jaakobile).
"Märgid näitavad mulle, et Issand on mind sinu pärast õnnistanud."
Ja ta ütles: "Nimeta mulle oma palk ja ma annan selle!"
Laaban tõdeb, et märgid näitavad,
et "Issand on mind sinu pärast õnnistanud."
Õnnistus oli Jaakobiga ja Laaban märkas asjaolu,
et õnnistus voolas ka Laabani pere ja karja peale.
Ta nägi oma elus selle õnnistuse vilju.
See on väga julgustav.
Kui usud Jumala väge ja seda, et Jumala õnnistus on su elu peal,
siis klammerdud selle külge usud ja kuulutad seda oma ellu,
ja hiljem näed, et see voolab ka sinu ümbrusesse.
Sinu töökohal või kus oledki,
on inimesed üllatunud selle üle, milline on atmosfäär.
Mõni võib märgata, et nüüd sujuvad asjad varasemast paremini.
Õnnistus tuli majja.
See oli miski, mida oli näha.
See oli tõeliselt nähtav.
Kui Jumala ligiolu on meiega, siis see paistab ka välja.
Aamen. - See paistab ja mõjutab meie elu.
Kui Jumal tuleb inimese ellu, siis hakkavad asjad muutuma.
Need hakkavad muutuma paremas suunas.
Issand juhatab, tõukab juhendab ja karjatab tasapisi.
Ta käib meie taga või kõrval,
juhatades, ajades oma karja õigele teele paremas suunas.
Üks asi teise järel hakkab minema paremas suunas,
rahu suureneb ja õnnistus muudkui jätkab kasvamist
ning avaldab mõju meie elu erinevates valdkondades.
Seda on imetore teada.
Hea on ka mõista, et Jaakobi elu Laabani juures õpetab meile,
et õnnistus pole vaid imeline jõud, mis iseenesest teeb asju.
Jaakobi elus andis Jumala õnnistus talle ka ideid.
Ideid, mida ta teostas ning Jumal õnnistas.
Ma ei loe kõike ette, aga 1. Moosese 30:38 alates näeme,
et Jaakob sai tarkust, kuidas panna oma kari
suurenema ja paarituma nii, et talle sünniksid tugevamad loomad.
Ta sai üleloomulikku tarkust ja õnnestus see, mida ta tegi.
Lausa üleloomulikult hästi.
1. Moosese 30:43, 31:1 öeldakse:
"Ja mees kosus väga ja tal oli palju lambaid ja kitsi,
teenijaid ja sulaseid, kaameleid ja eesleid.
Aga ta kuulis Laabani poegade kõnelusi, kes ütlesid:
"Jaakob on ära võtnud kõik, mis oli meie isa päralt.
Sellest, mis oli meie isa päralt,
on ta enesele soetanud kõik selle rikkuse.""
Kuulsin ühte lugu Indoneesiast.
Kogudus palvetas, kui saaki oli vähe ja inimesed nälgisid.
Keegi nägi nägemuses, et nad peaks valama maha piima.
See kõlas veidra ideena, aga nad tegid siiski nii.
Ma ei tea teaduslikku tagamaad, aga piima valamine ravis mulda
ja see hakkas kandma seninägematult suurt saaki.
Teine näide on teadlasest,
kes sai Jumalalt tarkust maapähklite kasutamiseks.
Ta leiutas mitmeid tooteid
maapähklite toitaineid uurides ning ka palvetades. - Palvetades ka.
Just palvetades.
Ka sul võib olla tunne,
et sa ei saa tööga hakkama ega tea, mida tuleks teha.
Usu sellesse, et Jumal tahab anda sulle ideid.
Jumal tahab sind töökohal õnnistada.
Mitte nii, et hakkad kelkima ja arvad, et oled kõva tegija.
Hoopis selleks, et sina oleksid seal töökohal õnnistuseks.
Kui tunned, et sul pole enam ideid, siis Jumalal on neid kindlasti.
Ta on maailma parim ärimees.
Oleme õnnistatud keset masu.
Keset rasket tööhõiveolukorda,
vallandamisi ja pankrotte, äritegevuse lõppemist.
Me pole üksi kõige selle keskel. - Aamen.
Keset abielulahutusi, haigusi, surma ja kriisi pole me üksi.
Meiega koos on keegi, kes on sellest kõigest suurem.
Meiega koos on Tema, kes on sellest kõigest suurem.
Meiega koos on Tema,
kes kogu aeg istub aujärjel ja kelle kuningriigis kõik on hästi.
Olemas on teine reaalsus, tõde ning kuningriik.
Jumala kuningriik.
See toimib kogu aeg.
Teistsuguste põhimõtete kohaselt, kui see maailm ja riigid.
Jumalariik ei rapu, kõigu ega muutu.
Seda ei saa mingi masu kõigutada.
See püsib igavesest ajast igavesti.
Kui tõstame pilgu meie elus olevast segapuntrast Tema peale,
mis on Tema kuningriigis, siis täitume rõõmuga.
Oleme sunnitud rõõmustama, sest Tema kuningriik on imeline.
Seal on asjad tõesti hästi.
Seal ei ole puudust, haigust, nuttu ega kaeblemist.
Kui räägime õnnistusest,
siis on see selline asi, mis on Jumala kuningriigis.
Jumala riik on reaalne.
Las see täidab meid rõõmu, jõu ja kindlustundega.
Kui astume uude nädalasse ja meile tuleb jälle meelde,
et kogu Jumala riik on minuga ja sellega ka Tema õnnistus.
Mingem rõõmu ja hõiskamisega ning lootusrikkalt uude nädalasse!
Hästi jutlustatud. - Kas tõesti?
Väga hästi! - Nüüd palvetame.
Tänu, Issand, et saame kuulutada kõigile: "Ole õnnistatud!"
Mitte niisama öelda: "Saa endaga hakkama!"
Tänu Taevaisa, et meie kohal on sinu õnnistus!
Tänu, et nagu Joy ütles, olgu olukorrad millised iganes,
siis Sina ei muutu ja oled sama eile, täna ja igavesti!
Seda, mida tegid Jaakobi, Iisaki ja Aabrahami elus,
soovid Sa ka teha meie kõigi eludes.
Tulgu Sinu õnnistus.
Murdku see esile meie kõigi eludes, et võime ülistada
ja tänada Sind, Isa, Sinu headuse ja armu eest!
Tänu, Isa, Sinu õnnistuse eest!
Jeesuse nimel, aamen.
Aamen. Imeline teada, et Jumal on meiega koos.
Olgu olukord, milline tahes, Jumal on ikkagi sama.
Ta on saab aidata igat hädasolijat.
Jumal näeb ja teab seda, mida tahes teed Jumala riigi heaks.
Kui tahad toetada täna TV7 tööd,
siis läheb toetus Jumala riigile ning selle edasiviimiseks.
Jumal näeb seda ja tasub sulle.
Võid lihtsalt helistada numbrile 9001777 ja annetada 7 eurot.
Võid kasutada ka kontonumbreid, mida näed peagi ekraanil.
Aitäh Sinu annetuse eest!
Ole õnnistatud, Jeesuse nimel!
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin